*Par sarunu procedūras „Bankas pakalpojums”*

*(turpmāk-Sarunu procedūra)*

 *(Iepirkuma ident. Nr. LU 2014/27)*

 *nolikumā izvirzītām prasībām*

 Atbildot uz 2015. gada 14. janvāra vēstulē uzdotiem jautājumiem, sniedzam skaidrojumu par Sarunu procedūras nolikumā (turpmāk-Nolikums) izvirzītajām tehniskās atbilstības prasībām, proti, par uzdotiem jautājumiem:

***„1.”[..] lūdzam rast iespēju iesniegt šādu informāciju, [..]:***

 ***a) 2014. gada finanšu rādītājus (bilanci un peļņas un zaudējumu aprēķinu)”,***

 ***b) 2015.gada budžeta plānu”,***

 ***c) 2015.gada plānoto valsts finansējuma apjomu.”,*** paskaidrojam, ka atbilstoši Nolikuma 10.7.1. punktā noteiktam, pieprasīto informāciju LU var iesniegt:

 a) 2014. gada finanšu rādītājus pēc to apstiprināšanas Izglītības un Zinātnes ministrijā. Aptuvenais šo rādītāju apstiprināšanas termiņš ir 2015. gada marta beigas. Vienlaikus informējam, ka atbilstoši normatīvo aktu prasībām LU negatavo peļņas un zaudējumu aprēķinu. LU tiek sagatavots naudas plūsmas pārskats (skatīt veidlapu Nr. 2- NP) un pārskats par finansiālās darbības rezultātiem (skatīt veidlapu Nr. 4-3);

 b) 2015. gada budžeta plāna apstiprināšana LU Senātā plānota 2015.gada februāra beigās;

 c) 2015. gada LU plānotais valsts budžeta finansējums studiju programmu realizācijai ir 13 037 272 EUR. Savukārt zinātnes bāzes finansējums 2 546 504 EUR.

 Vienlaikus informējam, ka pieprasītā informācija ir pieejama/ tiklīdz būs zināma tā būs pieejama Pasūtītāja mājas lapā [www.lu.lv](http://www.lu.lv), sadaļā „UZŅĒMĒJIEM”.

***2.”Overdrafta mērķis- lūdzu precizēt, kādas izdevumu pozīcijas ir plānots finansēt no šī overdrafta?”,*** paskaidrojam, ka izdevumu pozīcijas overdraftam ir noteiktas nolikumam pievienotās tehniskās specifikācijas 2.4. punktā**.**